ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ที่จดทะเบียนในประเทศ
ดำรงเงินกองทุน
-------------

 อาศัยอำนาจตามความในมาตรา
๔ และมาตรา ๑๐ แห่งพระราชบัญญัติการ
ธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ 
๓) พ.ศ. ๒๕๓๕
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลัง ดังต่อไปนี้

 ข้อ
๑ ให้ยกเลิก
 (๑) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน ลงวันที่ ๒๐ พฤศจิกายน
๒๕๓๙
 (๒) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน (ฉบับที่ ๒) ลงวันที่ ๖
มีนาคม ๒๕๔๑
 (๓) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน (ฉบับที่ ๓) ลงวันที่ ๖
กรกฎาคม ๒๕๔๑
 (๔) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน (ฉบับที่ ๔) ลงวันที่ ๒๔
สิงหาคม ๒๕๔๑
 (๕) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน (ฉบับที่ ๕) ลงวันที่ ๒๗
พฤษภาคม ๒๕๔๒
 (๖) ประกาศธนาคารแห่งประเทศไทย เรื่อง
การกำหนดให้ธนาคารพาณิชย์ที่
จดทะเบียนในประเทศดำรงเงินกองทุน (ฉบับที่ ๖) ลงวันที่ ๒๖
กรกฎาคม ๒๕๔๒

 ข้อ
๒
เงินกองทุนของธนาคารพาณิชย์ที่จดทะเบียนในประเทศ ได้แก่
 (๑) ทุนชำระแล้ว
ซึ่งรวมทั้งส่วนล้ำมูลค่าหุ้นที่ธนาคารพาณิชย์ได้รับและเงินที่
ธนาคารพาณิชย์ได้รับจากการออกใบสำคัญแสดงสิทธิที่จะซื้อ
หุ้นของธนาคารพาณิชย์ นั้น
 (๒) ทุนสำรองตามกฎหมาย
 (๓)
เงินสำรองที่ได้จัดสรรจากกำไรสุทธิเมื่อสิ้นงวดการบัญชีตามมติที่ประชุม
ใหญ่ผู้ถือหุ้น หรือตามข้อบังคับของธนาคารพาณิชย์
แต่ไม่รวมเงินสำรองสำหรับการลดค่าของ
สินทรัพย์ และเงินสำรองเพื่อการชำระหนี้
 (๔) กำไรสุทธิคงเหลือจากการจัดสรร
 (๕)
เงินสำรองจากมูลค่าส่วนที่เพิ่มขึ้นจากการตีราคาที่ดินและอาคาร ตาม
หลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินสำรองสำหรับสินทรัพย์จัดชั้นปกติ
ซึ่งได้กันไว้ตามนัยประกาศธนาคารแห่ง
ประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคา
หรือเรียกคืนไม่ได้ ลงวันที่ ๓๐ มิถุนายน ๒๕๔๑
หรือที่จะแก้ไขเพิ่มเติมภายหลัง ทั้งนี้ ธนาคาร
พาณิชย์จะนับเงินสำรองสำหรับสินทรัพย์จัดชั้นปกติเข้าเป็นเงินกองทุนได้ไม่เกินร้อยละ
๑.๒๕ 
ของยอดสินทรัพย์เสี่ยง
 (๖) เงินที่ธนาคารพาณิชย์ได้รับจากการออกตราสารตามประเภท
จำนวนเงิน
หลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินกองทุนส่วนที่ระบุใน
(๑) (๒) (๓) และ (๔) ให้หักผลขาดทุนที่เกิดขึ้นใน
ทุกงวดการบัญชีออกก่อน
และให้หักค่าแห่งกู๊ดวิลล์ตามหลักเกณฑ์ วิธีการ และเงื่อนไขที่ธนาคาร
แห่งประเทศไทยกำหนด
 เงินกองทุนที่ระบุใน
(๑) (๒) (๓) (๔) (๕) และ (๖) ให้หักเงินตามตราสารใน 
(๖) ของบริษัทเงินทุนและธนาคารพาณิชย์อื่น
ที่ธนาคารพาณิชย์นั้นถือไว้ และสินทรัพย์อื่นใด ทั้ง
นี้ตามหลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินกองทุนที่ระบุใน
(๑) ถึง (๔) ยกเว้นเงินที่ได้รับจากการออกหุ้นบุริมสิทธิ์
ชนิดสะสมเงินปันผล ให้รวมเรียกว่า เงินกองทุนชั้นที่ ๑
ส่วนเงินกองทุนที่ระบุใน (๕) ถึง (๖) 
และเงินที่ได้รับจากการออกหุ้นบุริมสิทธิ์ชนิดสะสมเงินปันผล
ให้รวมเรียกว่าเงินกองทุนชั้นที่ ๒ 
ทั้งนี้ เงินกองทุนชั้นที่ ๒ ต้องมีจำนวนสูงสุด
ไม่เกินเงินกองทุนชั้นที่ ๑ และการออกหุ้นบุริมสิทธิ์
ชนิดสะสมเงินปันผล จะต้องเป็นไปตามหลักเกณฑ์ วิธีการ
และเงื่อนไขที่ธนาคารแห่งประเทศไทย
กำหนด

 ข้อ
๓
ให้ธนาคารพาณิชย์ที่จดทะเบียนในประเทศดำรงเงินกองทุนเป็นอัตรา
ส่วนกับสินทรัพย์และภาระผูกผันไม่ต่ำกว่าร้อยละ ๘.๕
โดยมีเงื่อนไขว่าเงินกองทุนชั้นที่ ๑ ต้อง
เป็นอัตราส่วนไม่ต่ำกว่าร้อยละ ๔.๒๕
ของสินทรัพย์และภาระผูกพันดังกล่าว
 ทั้งนี้
การดำรงเงินกองทุนตามวรรคหนึ่งให้เป็นไปตามหลักเกณฑ์และวิธีการที่
กำหนดไว้ในข้อ ๔ ถึง ๖

 ข้อ
๔
ในการดำรงเงินกองทุนเป็นอัตราส่วนกับสินทรัพย์และภาระผูกพันตาม
ข้อ ๓ ให้ธนาคารพาณิชย์ปฏิบัติตามหลักเกณฑ์และวิธีการ
ดังต่อไปนี้
 (๑)
นำรายการในงบการเงินทางด้านสินทรัพย์ทุกรายการ และภาระผูกพันทุก
รายการ ทั้งนี้ ให้รวมทุกสำนักงานทั้งในประเทศและต่างประเทศ
โดยใช้มูลค่าตามบัญชี ณ วันที่
รายงานมาคำนวณกับน้ำหนักความเสี่ยง
ส่วนสินทรัพย์และภาระผูกพันที่เป็นเงินตราต่างประเทศ
ให้แปลงค่าเป็นเงินบาทก่อน โดยใช้อัตราแลกเปลี่ยนอ้างอิง
ตามประกาศธนาคารแห่งประเทศ
ไทย เรื่อง อัตราแลกเปลี่ยนถัวเฉลี่ยของธนาคารพาณิชย์
ซึ่งจะประกาศทุกเช้าวันทำการถัดไปของ
วันจัดทำรายงาน
ทั้งนี้ให้ใช้อัตราเฉลี่ยระหว่างอัตราซื้อถัวเฉลี่ยขั้นต่ำสุดและอัตราขายถัวเฉลี่ย
สำหรับสกุลเงิน
ซึ่งธนาคารแห่งประเทศไทยมิได้ประกาศอัตราแลกเปลี่ยนอ้างอิงไว้ ให้ใช้วิธี
คำนวณจากอัตราไขว้ (Cross Rate)
 (๒)
คูณสินทรัพย์แต่ละรายการด้วยน้ำหนักความเสี่ยงตามที่กำหนดไว้ในข้อ ๕ 
 (๓) คูณภาระผูกพันแต่ละรายการด้วยค่าแปลงสภาพ
(Credit Conversion 
Factor ) ตามที่กำหนดไว้ในข้อ ๖
แล้วนำค่าที่ได้คูณกับน้ำหนักความเสี่ยงของสินทรัพย์แต่ละ
ประเภทตามที่กำหนด ไว้ในข้อ ๕ อีกครั้งหนึ่ง
 (๔) รวมผลคูณของสินทรัพย์ตาม (๒)
และภาระผูกพันตาม (๓) ทุกรายการ
และนำเงินกองทุนมาคำนวณอัตราส่วนกับผลลัพธ์ที่ได้
โดยเงินกองทุนต้องเป็นอัตราส่วนกับผล
ลัพธ์ดังกล่าวไม่ต่ำกว่าที่กำหนดในข้อ ๓

 ข้อ
๕ น้ำหนักความเสี่ยงของสินทรัพย์แต่ละประเภท
 น้ำหนักความเสี่ยง
๐
 (๑)
เงินสดที่เป็นเงินบาทและเงินตราต่างประเทศ
 (๒) เงินฝากที่ธนาคารแห่งประเทศ
 (๓) เงินลงทุนในตลาดซื้อขายพันธบัตร
โดยมีสัญญาว่าจะซื้อคืนหรือ
ขายคืน ซึ่งดำเนินการโดยธนาคารแห่งประเทศไทย
 (๔) เงินลงทุนในหลักทรัพย์รัฐบาลไทย
หรือหลักทรัพย์ที่กระทรวงการ
คลังค้ำประกันต้นเงินและดอกเบี้ย
หรือหลักทรัพย์ธนาคารแห่งประเทศไทย หรือเงินให้สินเชื่อที่มี
หลักทรัพย์ข้างต้นเป็นประกัน รวมทั้งดอกเบี้ยค้างรับ
 (๕)
เงินให้สินเชื่อที่กระทรวงการคลังค้ำประกันต้นเงินและดอกเบี้ย
หรือเงินให้สินเชื่อใดที่คณะรัฐมนตรีมีมติให้จัดสรรเงินงบประมาณเพื่อชำระหนี้ให้
 (๖) เงินให้สินเชื่อ
หรือเงินลงทุนในหลักทรัพย์รัฐบาลหรือธนาคาร
กลางที่กำหนดไว้ในภาคผนวก ๑
หรือเงินให้สินเชื่อในส่วนที่รัฐบาลหรือธนาคารกลางดังกล่าวค้ำ
ประกันโดยปราศจากเงื่อนไข หรือในส่วนที่มีหลักทรัพย์รัฐบาลหรือธนาคารกลาง ดังกล่าวเป็น
ประกันรวมทั้งดอกเบี้ยค้างรับ
 (๗) เงินให้สินเชื่อ
หรือเงินลงทุนในหลักทรัพย์รัฐบาลหรือธนาคาร
กลางนอกจากที่กำหนดไว้ในภาคผนวก ๑
หรือเงินให้สินเชื่อที่รัฐบาลหรือธนาคารกลางดังกล่าว
ค้ำประกันโดยปราศจากเงื่อนไข รวมทั้งดอกเบี้ยค้างรับ
ทั้งนี้ ต้องเป็นสกุลเงินของประเทศนั้น 
และไม่เกินกว่าหนี้สินที่ธนาคารพาณิชย์มีอยู่ในเงินสกุลนั้น
 (๘) เงินฝาก เงินให้สินเชื่อ
หรือเงินลงทุนในหลักทรัพย์กองทุนเพื่อการ
ฟื้นฟูและพัฒนาระบบสถาบันการเงิน
หรือบริษัทบริหารสินทรัพย์ที่กองทุนเพื่อการฟื้นฟูและ
พัฒนาระบบสถาบันการเงินถือหุ้นเต็มจำนวน
รวมถึงเงินให้สินเชื่อซึ่งนิติบุคคลดังกล่าว รับรอง 
รับอาวัล หรือค้ำประกัน
หรือเงินให้สินเชื่อที่มีตราสารที่ออกโดยนิติบุคคลดังกล่าวเป็นประกัน 
รวมทั้งดอกเบี้ยค้างรับ
 (๙) เงินให้สินเชื่อที่มีสิทธิ
ซึ่งมีตราสารการฝากเงินซึ่งออกโดย
ธนาคารพาณิชย์นั้นเป็นประกัน ทั้งนี้
เฉพาะส่วนที่ไม่เกินมูลค่าตามตราสารนั้น
 (๑๐)
ยอดเหลื่อมบัญชีระหว่างสำนักงานของธนาคารพาณิชย์ นั้น
 (๑๑) ภาษีเงินได้รอตัดบัญชี
 (๑๒)
เงินให้สินเชื่อเฉพาะส่วนซึ่งเท่ากับจำนวนที่ได้กันไว้เผื่อหนี้
สงสัยจะสูญ
 (๑๓) ค่าใช้จ่ายล่วงหน้า
 (๑๔)
เงินสดระหว่างเรียกเก็บเพื่อประโยชน์ของลูกค้า
 (๑๕)
ตั๋วสัญญาใช้เงินที่ออกโดยบริษัทเงินทุนหลักทรัพย์กรุงไทยธน
กิจ จำกัด (มหาชน) และบัตรเงินฝากที่ออกโดยธนาคารกรุงไทย
จำกัด (มหาชน) ตามโครงการ
รับแลกเปลี่ยนตั๋ว ๕๖
บริษัทเงินทุนที่ถูกระงับการดำเนินกิจการ ในส่วนที่เป็นต้นเงินตามหน้าตั๋ว
และดอกเบี้ยค้างรับ
 (๑๖)
เงินให้สินเชื่อในส่วนที่มีตั๋วสัญญาใช้เงินที่ออกโดยบริษัทเงินทุน
หลักทรัพย์กรุงไทยธนกิจ จำกัด (มหาชน)
หรือบัตรเงินฝากที่ออกโดยธนาคารกรุงไทย จำกัด 
(มหาชน) ตามโครงการรับแลกเปลี่ยนตั๋ว ๕๖
บริษัทเงินทุนที่ถูกระงับการดำเนินกิจการ จำนำ
เป็นประกัน รวมทั้งดอกเบี้ยค้างรับ
 น้ำหนักความเสี่ยง
๐.๒
 (๑) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
ธนาคารพาณิชย์ หรือเงินให้สินเชื่อที่มีธนาคารพาณิชย์รับรอง
รับอาวัล หรือค้ำประกันรวมทั้งเงิน
ให้สินเชื่อที่มีตราสารซึ่งออกโดยธนาคารพาณิชย์เป็นประกัน
รวมทั้งดอกเบี้ยค้างรับ
 (๒) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
ธนาคารอาคารสงเคราะห์ ธนาคารออมสิน ธนาคารเพื่อการเกษตรและสหกรณ์การเกษตรหรือ
ธนาคารเพื่อการส่งออกและนำเข้าแห่งประเทศไทย
หรือเงินให้สินเชื่อที่มีธนาคารดังกล่าวรับรอง 
รับอาวัล หรือค้ำประกัน
รวมทั้งเงินให้สินเชื่อที่มีตราสารซึ่งออกโดยธนาคารดังกล่าวเป็นประกัน 
รวมทั้งดอกเบี้ยค้างรับ
 (๓) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
บริษัทเงินทุน บริษัทเงินทุนหลักทรัพย์
บริษัทเครดิตฟองซิเอร์ หรือบรรษัทเงินทุนอุตสาหกรรม
แห่งประเทศไทย
หรือเงินให้สินเชื่อที่มีสถาบันดังกล่าวรับรอง รับอาวัลหรือค้ำประกัน รวมทั้งเงิน
ให้สินเชื่อซึ่งมีตราสารที่ออกโดยสถาบันดังกล่าวเป็นประกันรวมทั้งดอกเบี้ยค้างร้บ
 (๔) เงินให้สินเชื่อ
หรือเงินลงทุนในหลักทรัพย์ซึ่งออกโดยองค์การของ
รัฐ หรือรัฐวิสาหกิจ
หรือเงินให้สินเชื่อที่มีสถาบันดังกล่าวรับรอง รับอาวัล หรือค้ำประกัน รวมทั้ง
เงินให้สินเชื่อที่มีตราสารซึ่งออกโดยสถาบันที่กล่าวเป็นประกัน
รวมทั้งดอกเบี้ยค้างรับ
 (๕) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
ธนาคารพาณิชย์ที่จดทะเบียนในประเทศที่กำหนดไว้ในภาคผนวก ๑
หรือเงินให้สินเชื่อที่มี
ธนาคารพาณิชย์ดังกล่าว รับรอง รับอาวัล หรือค้ำประกัน
รวมทั้งเงินให้สินเชื่อที่มีตราสารซึ่งออก
โดยธนาคารพาณิชย์จดทะเบียนในกลุ่มประเทศตามที่กำหนดไว้ในภาคผนวก
๑ เป็นประกัน รวม
ทั้งดอกเบี้ยค้างรับ
 (๖) เงินให้สินเชื่อ
หรือเงินลงทุนในหลักทรัพย์ซึ่งออกโดยองค์การของ
รัฐในประเทศที่กำหนดไว้ในภาคผนวก ๑ หรือเงินให้สินเชื่อที่มีสถาบันดังกล่าวรับรอง
รับอาวัล 
หรือค้ำประกัน รวมทั้งเงินให้สินเชื่อที่มีตราสาร
ซึ่งออกโดยสถาบันดังกล่าวเป็นประกัน รวมทั้ง
ดอกเบี้ยค้างรับ
 (๗) เงินให้สินเชื่อ
หรือเงินทุนในหลักทรัพย์ซึ่งออกโดยองค์การ
ระหว่างประเทศที่กำหนดไว้ในภาคผนวก ๒ หรือเงินให้สินเชื่อที่มีองค์การดังกล่าวรับรอง
รับ
อาวัล หรือค้ำประกัน
รวมทั้งเงินให้สินเชื่อที่มีตราสารซึ่งออกโดยองค์การดังกล่าวเป็นประกัน รวม
ทั้งดอกเบี้ยค้างรับ
 (๘) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
ธนาคารพาณิชย์ที่จดทะเบียนนอกกลุ่มประเทศที่กำหนดไว้ในภาคผนวก
๑ หรือเงินให้สินเชื่อที่มี
ธนาคารพาณิชย์ดังกล่าวรับรอง รับอาวัล หรือค้ำประกัน
รวมทั้งเงินให้สินเชื่อที่มีตราสารซึ่งออก
โดยธนาคารพาณิชย์ดังกล่าวเป็นประกัน รวมทั้งดอกเบี้ยค้างรับ
ทั้งนี้ ต้องมีระยะเวลาคงเหลือไม่
เกิน ๑ ปี 
 (๙) เงินให้สินเชื่อเพื่อการส่งออกตามเล็ตเตอร์ออฟเครดิต
หรือเงินให้
สินเชื่อเพื่อการส่งออกตามเอกสารประเภทอื่น
ที่ธนาคารพาณิชย์ในต่างประเทศรับผิดชอบในการ
ชำระค่าสินค่าแทนผู้ซื้อ
แต่ในกรณีผู้ออกเล็ตเตอร์ออฟเครดิตหรือธนาคารพาณิชย์ที่รับผิดชอบใน
การชำระค่าสินค้าเป็นธนาคารจดทะเบียนนอกกลุ่มประเทศที่กำหนดไว้ในภารผนวก
๑ จะต้องมี
ระยะเวลาคงเหลือของเล็ตเตอร์ออฟเครดิตหรือระยะเวลาที่ธนาคารพาณิชย์จะต้องชำระเงินค่าสิน
ค้าไม่เกิน ๑ ปี
 (๑๐)
เงินให้สินเชื่อใดที่คณะรัฐมนตรีมีมติให้จัดสรรเงินงบประมาณ
เพื่อชำระหนี้แต่สำนักงานงบประมาณมิได้จัดสรรเงินชำระหนี้ให้จนล่วงพ้นระยะเวลาที่ถึงกำหนด
ชำระเกินกว่า ๒ ปีขึ้นไป
 น้ำหนักความเสี่ยง
๐.๕
 (๑) เงินให้สินเชื่อ
หรือเงินลงทุนในหลักทรัพย์ซึ่งออกโดยเทศบาลหรือ
เงินให้สินเชื่อที่มีเทศบาลร้บรอง รับอาวัล หรือค้ำประกัน
รวมทั้งเงินให้สินเชื่อที่มีตราสารซึ่งออก
โดยเทศบาลเป็นประกัน
 (๒)
เงินให้สินเชื่อเพื่อการจัดหาที่อยู่อาศัยแก่บุคคลธรรมดา โดย
ธนาคารพาณิชย์รับจำนองที่ดินและ/หรือสิ่งปลูกสร้างนั้นลำดับหนึ่งเป็นประกัน
ทั้งนี้ที่ดินและสิ่ง
ปลูกสร้างดังกล่าวต้องมีมูลค่าไม่ต่ำกว่ายอดเงินให้สินเชื่อคงค้าง
รวมทั้งดอกเบี้ยค้างรับ
 (๓)
ภาระผูกพันที่เป็นสัญญาเกี่ยวกับอัตราแลกเปลี่ยน หรืออัตรา
ดอกเบี้ยซึ่งได้คูณด้วยค่าแปลงสภาพ (Credit Conversion
Factor)ตามที่กำหนดไว้ในข้อ ๖ แล้ว 
เว้นแต่คู่สัญญาจะถูกจัดให้อยู่ในกลุ่มที่มีน้ำหนักความเสี่ยงต่ำกว่า
๐.๕
 น้ำหนักความเสี่ยง
๑.๐
 (๑)
เงินให้สินเชื่อแก่ภาคเอกชนและดอกเบี้ยค้างรับ
 (๒) เงินฝาก เงินให้สินเชื่อ
หรือเงินลงทุนในหลักทรัพย์ซึ่งออกโดย
ธนาคารพาณิชย์ที่จดทะเบียนนอกกลุ่มประเทศที่กำหนดไว้ในภาคผนวก
๑ หรือเงินให้สินเชื่อที่มี
ธนาคารพาณิชย์ดังกล่าวรับรอง รับอาวัล หรือค้ำประกัน
รวมทั้งเงินให้สินเชื่อที่มีตราสารซึ่งออก
โดยธนาคารพาณิชย์ดังกล่าวเป็นประกัน
ซึ่งมีระยะเวลาคงเหลือเกิน ๑ ปี
 (๓) เงินให้สินเชื่อ
หรือเงินลงทุนในหลักทรัพย์รัฐบาล หรือธนาคาร
กลาง นอกกลุ่มประเทศที่กำหนดไว้ในภาคผนวก ๑
หรือเงินให้สินเชื่อที่รัฐบาลหรือธนาคารกลาง
ดังกล่าวค้ำประกันโดยปราศจากเงื่อนไข
รวมทั้งดอกเบี้ยค้างรับซึ่งมิใช่เงินสกุลของประเทศนั้น 
หรือมีจำนวนเกินกว่าหนี้สินที่ธนาคารพาณิชย์มีอยู่ในเงินสกุลนั้น
 (๔) ที่ดิน อาคาร อุปกรณ์
สินทรัพย์ประจำอื่นๆ และทรัพย์สินรอการ
ขาย
 (๕)
สินทรัพย์อื่นๆ
ที่มิได้ระบุน้ำหนักความเสียงไว้ข้อ ๕ นี้

 ข้อ
๖ ค่าแปลงสภาพ (Credit Conversion
Factor) ของภาระผูกพันแต่ละ
ประเภท
 Credit
Conversion Factor ๑.๐
 (๑) การรับอาวัลตั๋วเงิน รับรองตั๋วเงิน
ค้ำประกันการกู้ยืมเงินและค้ำ
ประกันการขาย ขายลด หรือขายช่วงลดตั๋วเงิน
 (๒)
การสลักหลังตั๋วเงินแบบผู้รับสลักหลังมีสิทธิไล่เบี้ย ( With 
Recourse)
 (๓) สัญญาการซื้อสินทรัพย์
ซึ่งธนาคารพาณิชย์ต้องปฏิบัติตามโดย
ปราศจากเงื่อนไข
 (๔) การค้ำประกัน การรับประกัน
หรือการก่อภาระผูกพันในรูปแบบ
ใดๆ ของธนาคารพาณิชย์ อันเนื่องมาจากการขายสินทรัพย์
 Credit
Conversion Factor ๐.๕
 (๑)
ภาระผูกพันซึ่งขึ้นอยู่กับผลการดำเนินงานของลูกค้า เช่นค้ำ
ประกันการรับเหมาก่อสร้าง ค้ำประกันการยื่นซองประกวดราคา
เป็นต้น
 (๒) ค้ำประกันการจำหน่ายตราสารหรือหลักทรัพย์
 Credit
Conversion Factor ๐.๒
 ภาระผูกพันเพื่อการนำสินค้าเข้าตามเล็ตเตอร์ออฟเครดิตทั้งที่มี
เอกสารประกอบแล้ว และยังไม่มีเอกสารประกอบ
 Credit
Conversion Factor ๐
 (๑) ตั๋วเงินเพื่อเรียกเก็บ
 (๒) วงเงินที่ลูกค้ายังมิได้ใช้
 (๓) ค้ำประกันการออกของ (Shipping Guarantee)
 (๔)
ภาระผูกพันที่ธนาคารพาณิชย์สามารถบอกยกเลิกเมื่อใดก็ได้
 (๕) ภาระผูกพันอื่นๆ ที่มิได้ระบุค่าแปลงสภาพ
( Credit Conversion 
Factor ) ไว้ในข้อ ๖ นี้
 Credit
Conversion Factor สำหรับสัญญาเกี่ยวกับอัตราแลกเปลี่ยน
 และอัตราดอกเบี้ย
 อายุสัญญาที่เหลือ สัญญาอัตราแลกเปลี่ยน สัญญาอัตราดอกเบี้ย
 ไม่เกิน
๑๔ วัน ๐ ๐ 
 ไม่เกิน
๑ ปี ๐.๐๒ ๐.๐๐๕
 ตั้งแต่
๑ ปีขึ้นไป ๐.๐๕ ๐.๐๑
 สัญญาอัตราแลกเปลี่ยน
ได้แก่สัญญาดังต่อไปนี้
 Cross
currency interest rate swaps
 Forward
foreign exchange contracts
 Currency
futures
 Currency
option purchase
 สัญญาอื่นๆในลักษณะเดียวกัน
 สัญญาอัตราดอกเบี้ย
ได้แก่
 Single
currency interest rate swaps
 Basis
swaps
 Forward
rate agreements
 Interest
rate futures
 Interest
rate option purchase
 สัญญาอื่นๆในลักษณะเดียวกัน
 ในกรณีที่ลูกค้ารายเดียวกันทำสัญญาอัตราแลกเปลี่ยนหรือสัญญาอัตราดอก
เบี้ยทั้งทางด้านซื้อและด้านขาย
ให้คูณจำนวนเงินด้านซื้อและด้านขายด้วย Credit Conversion 
Factor ก่อน และนำค่าที่ได้มาหักกลบกัน
แล้วจึงนำจำนวนสุทธิไปคูณกับน้ำหนักความเสี่ยงของ
สินทรัพย์แต่ละประเภทตามที่กำหนดในข้อ ๕

 ข้อ
๗
ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป

  ประกาศ ณ วันที่ ๒
มีนาคม พ.ศ. ๒๕๔๓
 หม่อมราชวงศ์จัตุมงคล โสณกุล
 ผู้ว่าการ
  ธนาคารแห่งประเทศไทย


 ภาคผนวก
๑
กลุ่มประเทศ Organization for Economic Co-operation and
Development ( OECD) และ
ประเทศที่มีฐานะการเงินเทียบเท่า

 ออสเตรเลีย ลักเซมเบิร์ก
 ออสเตรีย เนเธอร์แลนด์
 เบลเยี่ยม นิวซีแลนด์
 แคนาดา นอร์เวย์
 เดนมาร์ก โปรตุเกส
 เยอรมันนี ซาอุดีอาระเบีย
 ฟินแลนด์ สเปน
 ฝรั่งเศส สวีเดน
 กรีซ สวิตเซอร์แลนด์
 ไอซ์แลนด์ ตุรกี
 ไอร์แลนด์ อังกฤษ
 อิตาลี สหรัฐอเมริกา
 ญี่ปุ่น


  ภาคผนวก ๒
 
องค์การระหว่างประเทศ

 European
Investment Bank (EIB)
 European
Bank for Reconstruction and Development ( EBRD)
 International
Bank for Reconstruction and Development (IBRD)
 Including
International Finance Corporation (IFC)
 Inter-American
Development Bank (IADB)
 African
Development Bank ( AfDB)
 Asian
Development Bank ( AsDB)
 Caribbean
Development Bank ( CDB)
 Nordic
Investment Bank (NIB)


[รก.๒๕๔๓/พ๒๔ง/๑๒/๑๗ มีนาคม ๒๕๔๓] 

 ปรียนันท์/แก้ไข
 ๓
/ ๕ /
๔๕